รับมือกับผลที่ตามมา ยับยั้งการโจมตี ปกป้องและคุ้มครองตัวคุณเอง ป้องกันไว้ก่อนถูกโจมตี
หากคุณถูกกัด จงทำให้แน่ใจว่าได้ดูแลบาดแผลทุกแห่งโดยทันที เพราะแม้แต่บาดแผลขนาดเล็กก็สามารถทำให้เกิดการติดเชื้อได้ จงจัดการตามกระบวนการของการปฐมพยาบาลพื้นฐาน สำหรับบาดแผลที่เกิดจากการจู่โจมของสุนัข  ใช้แรงกดอย่างอ่อนโยนเพื่อหยุดเลือดออกที่มีปริมาณไม่มาก.  จงใช้ผ้าสะอาดหรือแผ่นผ้าก๊อซที่ปลอดเชื้อโรค หากเลือดออกอย่างหนัก หรือเลือดไม่หยุดไหลหลังจากกดไว้นานหลายนาที ให้หามืออาชีพทางการแพทย์มาช่วยทำการรักษาที่เหมาะสม ล้างบาดแผลให้สะอาดหมดจด  ใช้น้ำอุ่นกับสบู่เพื่อทำความสะอาดแผลอย่างอ่อนโยน ตกแต่งบาดแผล  โดยใช้พลาสเตอร์ปิดแผลที่ปลอดเชื้อโรค (สำหรับทุกบาดแผลที่มีขนาดเล็ก) หรือใช้ผ้าพันแปลปลอดเชื้อโรค สำหรับบาดแผลฉีกขาดที่มีขนาดใหญ่กว่า ตรวจดูอย่างใกล้ชิดเพื่อหาสัญญาณใดๆ ของการติดเชื้อ ซึ่งรวมทั้ง การที่แผลเป็นสีแดง อุ่น มีความอ่อนนุ่มมากกว่าเดิม หรือมีน้ำหนองไหลซึมออกมา จงไปพบแพทย์หากเกิดอาการใดอาการหนึ่งเหล่านี้ขึ้น มีความสำคัญที่จะตัดสินใจว่าสุนัขตัวที่ทำร้ายคุณเป็นโรคพิษสุนัขบ้า? หรือมีประวัติเรื่องความก้าวร้าว?  จงแจ้งเจ้าหน้าที่ในทันทีหลังเกิดเหตุ เพื่อป้องกันไม่ให้สุนัขไปทำอันตรายคนอื่นอีก และจะได้จับมันมาทดสอบหาโรคต่างๆ ด้วย  หากสุนัขตัวที่จู่โจมคุณเป็นสุนัขจรจัด มันอาจทำร้ายคนอื่นๆ ด้วย การนำมันออกจากบริเวณนั้นคือหนทางดีที่สุดที่จะรับประกันความปลอดภัยของตัวคุณเองกับคนอื่นๆ หากเป็นสุนัขที่มีเจ้าของอยู่ในบริเวณใกล้เคียง  คุณจะจัดการกับสถานการณ์หลังเหตุการณ์สงบลงอย่างไร ก็ขึ้นอยู่กับคุณ หากคุณได้รับบาดเจ็บ คุณอาจต้องการการดำเนินคดีทางกฎหมาย มีหลายรัฐในสหรัฐ ที่มีกฎหมายระบุว่าเจ้าของสุนัขต้องรับผิดชอบต่อการกระทำของสุนัขของตน หากคุณถูกกัดโดยสุนัขแปลกหน้า สุนัขที่พบในเวลาต่อมาว่าเป็นโรคพิษสุนัขบ้า หรือสุนัขที่มีดูเหมือนมีน้ำลายฟูมปาก หลีกเลี่ยงไม่ได้ ที่คุณจะต้องไปพบแพทย์ในทันทีเพื่อรับการรักษา และใช้มาตรการป้องกันโรคพิษสุนัขบ้าซึ่งหากเป็นแล้วอาจถึงตายได้  วัคซีนป้องกันโรคพิษสุนัขบ้าต้องฉีดเป็นชุด หากจำเป็น สมควรเริ่มฉีดในทันทีที่ทำได้หลังจากที่คุณถูกกัด ถือกันว่าประเทศในยุโรปส่วนใหญ่ "ปลอดโรคพิษสุนัขบ้า" ดังนั้น การฉีดวัคซีนจึง "ไม่น่าจะจำเป็น" หากคุณถูกสุนัขกัดในยุโรป หากคุณไม่ได้ฉีดวัคซีนโรคบาดทะยักแม้สักหนึ่งเข็มในช่วง 5 ปีที่ผ่านมา คุณอาจต้องฉีดยาป้องกันบาดทะยักเพิ่มเติมด้วย โดยทั่วไปนั้น บาดแผลสำคัญใดๆ ที่เกิดจากการถูกสุนัขทำร้ายสมควรได้รับการตรวจสอบโดยมืออาชีพทางการแพทย์ มีความจริงอยู่บางส่วนในคำกล่าวดั้งเดิมที่ว่า พวกสุนัขกับสัตว์อื่นๆ สามารถ “สัมผัสได้ถึงความกลัว” (sense fear) หากคุณเริ่มร้อนใจและวิ่งหนีหรือกรีดร้อง คุณอาจทำให้สุนัขรู้สึกมั่นใจมากขึ้นที่จะโจมตี หรือที่แย่กว่านั้นก็คือ คุณอาจจะมองดูเหมือนเป็นภัยคุกคามต่อสุนัข ซึ่งล้วนไม่ใช่สถานการณ์ที่ดีสำหรับคุณเลย เมื่อสุนัขเข้าใกล้ จงยืนนิ่งอย่างสมบูรณ์แบบโดยวางสองมือไว้ข้างตัวเหมือนกับเป็นต้นไม้ และเบนสายตาของคุณไปทางอื่น ในหลายๆ กรณีนั้น สุนัขจะหมดความสนใจและเดินจากไป หากคุณเมินเฉยกับมัน  อย่าแกว่งแขนไปรอบๆ หรือเตะขาไปมา เพราะสุนัขอาจเข้าใจผิดว่าการเคลื่อนไหวดังกล่าวคือภัยคุกคาม อย่าสบตากับสุนัข  เพราะอาจทำให้มันพุ่งเข้าใส่คุณได้ ยืนเฉียงๆ จากสุนัข และคอยชำเลืองดูให้มันอยู่ในสายตาของคุณ แทนที่จะยืนเผชิญหน้าและสบตากับมัน การทำแบบนี้จะส่งสัญญาณไปถึงสุนัขว่าคุณไม่ใช่ภัยคุกคาม อย่าเสี่ยงให้สุนัขกัดมือและแขนของคุณด้วยการยื่นออกไป จงกำนิ้วเป็นกำปั้นเพื่อหลีกเลี่ยงไม่ให้ถูกกัด อย่างไรก็ตาม สุนัขอาจเข้าใกล้ตัวคุณมากทีเดียว หรือถึงกับทำจมูกฟุตฟิตสูดดมตัวคุณ โดยที่มันไม่ได้จะกัดคุณจริงๆ หากคุณวิ่งหนีจะปลุกสัญชาติญาณการล่าเหยื่อของสุนัขในอันที่จะไล่ล่าและจับสัตว์อื่น มันอาจไล่ตามคุณอย่างแข็งขัน ทั้งที่ความตั้งใจในตอนแรกของมันคือแค่หยอกเล่น ยิ่งกว่านั้น คุณจะไม่อาจวิ่งได้เร็วกว่าสุนัขส่วนใหญ่หากคุณวิ่งด้วยขาของคุณเอง ถึงหากคุณถีบจักรยาน สุนัขหลายตัวก็ยังสามารถไล่ตามคุณได้ทัน หากสุนัขยังคุกคามคุณ จงเสนอบางสิ่งที่มันสามารถเคี้ยวเล่นได้ เช่น เป้สะพายหลัง หรือขวดน้ำ อะไรก็ได้ที่ไม่ใช่แขนขาของคุณ การทำเช่นนี้จะเบนความสนใจของสุนัขได้นานพอที่คุณจะมีเวลาหลบหนี คุณอาจต้องการจะพกอาหารอร่อย หรือของเล่นติดตัวไปด้วย หากต้องเดินทางเข้าไปในถิ่นที่รู้กันว่าเป็นถิ่นของเหล่าสุนัขที่เป็นอันตราย หากมีสุนัขที่โกรธเกรี้ยวเข้าประชิด ให้คุณโยนอาหารหรือของเล่นออกไปไกลๆ ตัว สุนัขจะตามอาหารหรือของเล่นไป แทนที่จะตามคุณ หากสุนัขยังคงมีพฤติกรรมก้าวร้าว และการทำเป็นไม่สนใจมัน หรือพยายามทำให้มันสงบใช้ไม่ได้ผลอีกต่อไป จงเผชิญหน้ากับมันและจงสั่งด้วยน้ำเสียงน่าเกรงขามให้มันจากไปเสีย     ใช้เสียงที่เข้มแข็ง  ทุ้ม และสั่งการอย่างเชื่อมั่น ยังคงหลีกเลี่ยงการสบตากับสุนัขต่อไป สุนัขอาจจะเริ่มท้อใจ หรือรู้สึกว่าถูกข่มขู่และผละจากไป หากสุนัขเริ่มกัดคุณ คุณต้องปกป้องตัวเอง โดยตีหรือเตะมันที่ลำคอ จมูก และท้ายทอย การทำเช่นนี้จะทำให้สุนัขชะงักงัน  ช่วยให้คุณมีเวลาที่จะหนีไป  คุณสามารถขึ้นเสียงได้แล้วในตอนนี้. จงตะโกนขอความช่วยเหลือในระหว่างที่กำลังต่อสู้กลับ ซึ่งหวังว่าคนอื่นๆ จะได้ยินและมาช่วยคุณ อย่างไรก็ตาม หลีกเลี่ยงการกรีดร้องเพราะอาจชี้นำให้สุนัขเพิ่มการจู่โจมให้แรงขึ้นอีก หากคุณมีไม้หรืออาวุธอื่น คุณสามารถ (และสมควร) ใช้ตีสุนัข แต่อย่าตีบนกระหม่อม เพราะสุนัขส่วนใหญ่มีกะโหลกหนามาก รังแต่จะทำให้มันโกรธมากยิ่งขึ้น หากเป็นไปได้ สเปรย์พริกไทยหรือดอกจันทน์เทศใช้งานได้ดีในการป้องกันสุนัขที่เข้าจู่โจม จงต่อสู้ราวกับว่าชีวิตคุณขึ้นอยู่กับมัน เพราะเป็นเช่นนั้นจริงๆ การจู่โจมจากสุนัขอาจถึงตายได้ แน่นอนว่าในขณะที่คุณไม่อยากทำร้ายสุนัขโดยไม่จำเป็น คุณสมควรใช้พละกำลังตามที่จำเป็น หากคุณกำลังถูกมันจู่โจมอย่างหนัก ใช้น้ำหนักตัวทั้งหมดของคุณเพื่อให้เกิดผลกระทบกับสุนัข โดยเฉพาะอย่างยิ่ง การกดด้วยจุดแข็งๆ บนร่างกายของคุณ เช่น เข่า หรือ ข้อศอก  สุนัขเป็นนักกัดผู้มุ่งร้าย แต่ไม่สามารถตะลุมบอนกับคุณได้ ดังนั้น จงพยายามอยู่ในตำแหน่งที่ได้เปรียบ และหักกระดูกพวกมันอย่างรวดเร็วพอใช้  จงขึ้นคร่อมบนตัวสุนัขและรวม พลังกดบนบริเวณต่างๆ  เช่น ลำคอ หรือซี่โครง ในขณะคอยระวังให้ใบหน้าของคุณอยู่ห่างจากระยะที่สุนัขจะขีดข่วน/กัด หากคุณกำลังมองหาหนทางแก้ปัญหา แบบมีมนุษยธรรมมากขึ้นสักวิธีหนึ่ง และสามารถจัดการได้ จงใช้น้ำหนักบางส่วนของร่างกายคุณกดทับแผ่นหลังของสุนัข และส่งแรงกดออกไปทางข้างหน้า ไปยังท้ายทอย เพื่อไม่ให้สุนัขสามารถขยับตัวได้จนกว่าความช่วยเหลือจะมาถึง หากคุณล้มลงบนพื้นเมื่อถูกสุนัขจู่โจม จะไม่เพียงทำได้ยากมากขึ้น ที่คุณจะต่อสู้เพื่อขับไล่สุนัขที่โกรธเกรี้ยวให้ออกไปให้พ้น  ยังจะทำให้พื้นที่ซึ่งสำคัญมากแถวแผ่นอก ศีรษะ และลำคอของคุณ เป็นส่วนที่เปราะบางต่อการถูกโจมตีมากขึ้นด้วย เหล่านี้คือจุดสำคัญที่สุดบนร่างกายของคุณที่ต้องปกป้อง เพราะการถูกสุนัขกัดในจุดเหล่านี้จะสร้างความเสียหายได้มากที่สุด และจะมีโอกาสสูงสุดที่จะทำให้คุณถึงตายได้ด้วย  ปกป้องอวัยวะสำคัญๆ ของคุณ ด้วยการพลิกตัวคว่ำหน้า งอเข่าขึ้น และยกมือสองข้าง (ที่กำเป็นกำปั้น) ขึ้นมาปิดหูทั้งสองข้าง ต่อต้านแรงกระตุ้นให้กรีดร้องหรือกลิ้งตัวหนี เพราะการทำเช่นนี้ อาจจะยิ่งกระตุ้นให้สุนัขได้ใจมากยิ่งขึ้น เมื่อสุนัขหมดความสนใจในตัวคุณแล้ว ให้ออกจากบริเวณที่เกิดเหตุอย่างช้าๆ ด้วยการถอยหลังออกมา อย่าเคลื่อนไหวแบบปุบปับ  การที่คุณจะยังคงสงบและนิ่งสามารถเป็นบททดสอบประสาทของคุณอย่างแท้จริง  ภายใต้สถานการณ์ที่แสนจะตึงเครียดนี้  แต่เป็นสิ่งดีที่สุดที่จะทำได้ ตราบใดที่สุนัขยังไม่ได้กำลังกัดคุณอยู่จริงๆ สุนัขส่วนใหญ่ไม่ก้าวร้าว แต่ค่อนข้างจะอยากรู้อยากเห็น หรือเพียงแค่ปกป้องบริเวณที่ถือว่าเป็นอาณาเขตของมัน ดังนั้น เพื่อหลีกเลี่ยงความขัดแย้งโดยไม่จำเป็น จึงมีความสำคัญที่คุณจะสามารถบอกได้ว่า สุนัขเพียงแค่กำลังเล่น หรือกำลังก้าวร้าวอย่างแท้จริง  ในขณะที่สุนัขบางสายพันธุ์ถูกระบุเป็นพิเศษว่าดุร้าย  สุนัขขนาดกลางและขนาดใหญ่ตัวใดๆ ก็อาจเป็นอันตรายได้เช่นเดียวกันดังนั้น จงอย่าเมินเฉยต่อสัญญาณเตือน เพียงเพราะคุณคิดว่าสายพันธุ์นั้นปราศจากอันตราย หรือเป็นมิตร จงมองหาสัญญาณทั่วไปของความก้าวร้าว (และความไม่ก้าวร้าวด้วย):  การขู่คำราม เห่า และแยกเขี้ยว คือการแสดงความก้าวร้าวอย่างชัดเจน และคุณสมควรรับมือกับมันในแบบนั้น สุนัขที่กำลังโกรธอาจมีดวงตาที่ขยายใหญ่จนเห็นตาขาวมากกว่าปกติ โดยเฉพาะอย่างยิ่ง หากมันไม่อาจมองเห็นได้อย่างปกติ หากหูแนบลู่หัวไปทางด้านหลัง คือสัญญาณบ่งชี้ความก้าวร้าว ขณะที่โดยทั่วไปนั้น หูที่ตกตามปกติ หรือหูที่ตั้งขึ้นบ่งบอกว่ามันไม่สนใจใยดีคุณ หากสุนัขเข้าหาคุณด้วยร่างกายที่ผ่อนคลาย และกลางลำตัวของมันลาดโค้งลง สุนัขตัวนั้นอาจไม่ได้กำลังจะจู่โจมคุณ สุนัขที่ร่างกายตึงเครียด แข็งทื่อ (หัว บ่า และสะโพกอยู่ในแนวเดียวกัน) อาจหมายความว่ามันกำลังจะจู่โจม การก้าวเดินช้าๆ อย่างไม่สม่ำเสมอบ่งบอกว่าเป็นสุนัขขี้เล่น และกำลังตรวจสอบคุณ ในขณะที่หากมันวิ่งเข้าหาคุณอย่างสม่ำเสมอและต่อเนื่องอาจบ่งบอกถึงอันตราย ส่วนใหญ่ที่สุนัขจู่โจมเป็นผลมาจากการยับยั้งชั่งใจได้ไม่มากพอ ฝึกมาไม่ดี หรือคุณไปยั่วให้มันโกรธ โชคร้ายที่โลกไม่มีวันที่จะกำจัดพวกเจ้าของสุนัขเลวๆ ได้หมดสิ้น จึงฉลาดกว่าที่คุณจะเตรียมตัวให้พร้อม สามัญสำนึกน่าจะเตือนไม่ให้คุณยั่วสัตว์ไม่ว่าชนิดใดก็ตาม  อย่ารบกวนสุนัขที่กำลังกินอาหารหรือดูแลลูก สุนัขจะป้องกันตัวมากเป็นพิเศษในช่วงเวลาเหล่านี้ หลีกเลี่ยงการยิ้มให้กับสุนัข  คุณอาจคิดว่ากำลังทำหน้าเป็นมิตรด้วยการยิ้มกว้างจนเห็นฟัน  แต่สุนัขที่ก้าวร้าวจะมองว่าคุณยิงฟันเพื่อท้าสู้ สุนัขที่ถูกล่ามโซ่ หรือใช้เชือกผูกไว้กับวัตถุที่อยู่นิ่งๆ เป็นเวลานานๆ  มีแนวโน้มมากขึ้นที่จะก้าวร้าว ดังนั้น จงอย่าเข้าไปหาในระยะเอื้อมถึง โดยทั่วไปนั้น นโยบายดีที่สุดเกี่ยวกับการจู่โจมโดยสุนัขคือ จงทำทุกสิ่งที่คุณทำได้เพื่อหลีกเลี่ยงพวกมันตั้งแต่เริ่มแรก หากเห็นสุนัขที่อาจเป็นอันตราย จงอยู่ห่างๆ   รายงานต่อเจ้าหน้าที่เมื่อมีสุนัขตัวใดๆ ที่ดูน่าจะอันตราย หรืออาจจะเป็นสุนัขจรจัดในแถวบ้านของคุณ สอนลูกๆ ของคุณไม่ให้เข้าใกล้สุนัขที่ไม่คุ้นเคย จนกว่าจะแน่ใจว่าพวกมันปลอดภัย การที่คุณรักษาระยะห่างจากสุนัขแปลกหน้าทุกตัว จนกว่าจะพบหลักฐานว่าพวกมันปลอดภัย ช่วยให้คุณสามารถหลีกเลี่ยงส่วนใหญ่ของการเผชิญหน้ากับสุนัขที่เป็นอันตราย
ดูแลบาดแผลที่เกิดขึ้น. โทรศัพท์แจ้งเจ้าหน้าที่ผู้รับผิดชอบ. ไปพบมืออาชีพทางการแพทย์ในทันที. อย่าตื่นตระหนก. จงยืนแข็งทื่อและไม่เคลื่อนไหว. อย่าพยายามวิ่งหนี. เบนความสนใจของสุนัขด้วยวัตถุอื่น. จงเผชิญหน้ากับสุนัขและออกคำสั่งว่า “ถอยไป”(back away) . สู้กลับเมื่อสุนัขจู่โจมคุณ. ใช้น้ำหนักตัวของคุณเพื่อความได้เปรียบ. ปกป้องใบหน้า อก และลำคอของคุณ. ออกจากบริเวณนั้นอย่างช้าๆ และระมัดระวัง. มองหาสัญญาณเตือนต่างๆ . หลีกเลี่ยงการยั่วให้สุนัขโกรธ. จงตั้งสมมุติฐานว่าสุนัขแปลกหน้าทุกตัวเป็นภัยคุกคาม.
https://www.wikihow.com/Handle-a-Dog-Attack https://www.wikihow.com/Handle-a-Dog-Attack https://www.wikihow.com/Handle-a-Dog-Attack https://www.wikihow.com/Handle-a-Dog-Attack
Handling the Aftermath Warding Off an Attack Defending and Protecting Yourself Taking Precautions Against Attacks